شەفەق نیوز/ سەرچەوەیگ ئەمنی وەرپرس، ئمڕوو پەنجشەممە، خەوەردا لە کوشیان گەنجیگ وە پەلاماریگ لە خوەرهەڵات بەغداد پایتەخت.
سەرچەوەگە ئەرا ئاژانس شەفەق نیوز وت: تەرم گەنجیگ لەداڵگبۊی ٢٠٠٢ لە ناوچەی حەمیدیە وەرانوەر ناوچەی حسێنیەی خوەرهەڵات بەغداد  پەیا کریا،  وە گولە دریاسە سەری.
سەرچەوەگە وتیش: هێزە ئەمنیەیلە تەرمەگە هەڵگردن و بردەنەی فەرمانگەی پزشک دادوەری،  تا بڕەسێدە دەس خاوەنی.
